रांची. रांची यूनिवर्सिटी में पीएचडी किए बिना डॉक्टर ऑफ लिटरेचर (डी.लिट) और डॉक्टर ऑफ साइंस (डीएससी) की डिग्री प्राप्त कर सकते हैं। सोमवार को वीसी डॉ. एलएन भगत की अध्यक्षता में हुई परीक्षा बोर्ड की बैठक में इससे संबंधित प्रस्ताव को स्वीकृति दी गई।
बैठक में प्रोवीसी डॉ. रजीउद्दीन, रजिस्ट्रार डॉ. अमर कुमार चौधरी, परीक्षा नियंत्रक डॉ. एके महतो, ह्यूमिनिटी डीन डॉ. सरस्वती मिश्रा, सोशल साइंस डीन डॉ. एसपी सिंह, कॉमर्स डीन डॉ. एसएनएल दास समेत अन्य सदस्य मौजूद थे।
क्वालिटी रिसर्च पेपर जरूरी
आरयू से डायरेक्ट डी.लिट करने वाले स्टूडेंट्स या शिक्षक को क्वालिटी रिसर्च पेपर प्रस्तुत करना जरूरी है। जर्नल में आर्टिकल का स्तर उच्च कोटि का होना चाहिए। डी.लीट और डीएससी के लिए यह अर्हता जरूरी है। स्टूडेंट्स द्वारा प्रस्तुत किए रिसर्च पेपर और जर्नल को दो एक्सपर्ट एग्जामिन करेंगे। ये एक्सपर्ट राष्ट्रीय या अंतरराष्ट्रीय स्तर के हो सकते हैं। यह आरयू प्रशासन पर निर्भर करेगा।
यह होगा लाभ
-स्टूडेंट्स या शिक्षकों को पीएचडी के लिए तीन साल का समय बचेगा।
-प्रमोशन या नियुक्ति में डी.लिट या डीएससी डिग्री वालों को प्राथमिकता मिलेगी।
-क्वालिटी रिसर्च करने वालों की अलग पहचान बनेगी।
-प्रतिभावान स्टूडेंट्स को करियर ग्रोथ में मदद मिलेगी।
स्कॉलर का समय बर्बाद नहीं होगा
॥परीक्षा बोर्ड से प्रस्ताव को स्वीकृति मिल जाने से स्कॉलर का समय बर्बाद नहीं होगा। पीएचडी किए बगैर डी.लिट या डीएससी की अनुमति दी जाएगी। लेकिन इसके लिए बेहतर रिसर्च पेपर होना जरूरी है।
डॉ. रजीउद्दीन, प्रोवीसी, आरयू
hin_Deva bho_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva